Уважаеми родители на бъдещи първокласници,

Според*чл.190 ал.3 т.9 от Закона за предучилищното и училищното образование и чл.139 от Наредбата за приобщаващото образование* **отлагането от задължително обучение в първи клас** е правна възможност, за която могат да **постъпват заявление** от родители/ законен представител на деца, за които предстои такова обучение през **учебната 2020/2021 година.** Решенията за отлагане се вземат от регионалния екип **в срок до 30 юни всяка година.**

Във връзка с **извънредното положение** в страната и **процедурата за отлагане от постъпване в първи клас** следва да изпълните **следните стъпки:**

1. Заявлението по чл. 139, ал. 1 на Наредбата за приобщаващото образование се **подава по електронен път, на имейла на РЦПППО-София-град -** **rcsf@abv.bg**

Заявление Образец No 6 можете да свалите от сайта на **РЦПППО-София-град -** <http://www.rcsf.bg/>

1. Документите по чл. 139, ал.2 (протокол от лекарска консултативна комисия,

удостоверението за задължително предучилищно образование с препоръки за включването на детето в допълнителна подкрепа за личностно развитие, други документи с информация за детето, включително от изследвания и консултации, след събеседване с родителя и след извършено от регионалния екип наблюдение на детето) - **на хартиен носител с препоръчано писмо или по куриер**, **а при невъзможност – на място в РЦПППО-София-град, след приключване на извънредното положение**.

Повече информация относно необходимите документи, търсете на сайта на **РЦПППО-София-град -** <http://www.rcsf.bg/>

След постъпването на заявлението, представител на регионалния екип, определен от директора на регионалния център за подкрепа на процеса на приобщаващото образование се свързва с подалия заявления родител или законен представител на детето и изяснява причините за искане на отлагането, както и дали са налични необходимите документи, изискващи се при тази процедура.